Էլիբեկյանների ընտանիքում նկարչությունը մի սերնդից մյուսին է անցել ժառանգաբար: Վաղարշակը եւ Ռոբերտը ծնվել են Թբիլիսիում: Արեգը ՙ Երեւանում: Վաղարշակի կտավներում պատկերված են հին Թիֆլիսի կենցաղը, ավանդույթները եւ բանահյուսությունը ներկայացնող տեսարաններ: Ռոբերտը Երեւան տեղափոխվելով ավարտել է գեղարվեստաթատերական ինստիտուտը 1969-ին եւ ստեղծել կտավներից բացի նաեւ օպերաների, ֆիլմերի եւ ներկայացումների համար հրաշալի դեկորացիաներ: Արեգը նույնպես ավարտել է (1992-ին) Երեւանի գեղարվեստաթատերական ինստիտուտը: Տեղափոխվել է Մոնրեալ եւ հաճախակի այցելում է Փարիզ, որտեղ ներշնչանքի աղբյուր են ծառայում կամուրջները, կաֆեները եւ նավահանգիստները: Էլիբեկյաններից յուրաքաչյուրն իր արժանի տեղն ունի աշխարհի հեղինակավոր թանգարանների կտավների մշտական ցուցադրություններում: